  Виталий Пронин Солы оскемзэ вераз Удмуртилэн Тӧроез Александр Соловьёв.Туннэ, 12-тӥ феврале, Вань удмуртъёслэн 13-тӥ ӧтчамазы "Удмурт Кенеш" огазеяськонлы выль тӧро быръемын.Нялтас вераса, та интые нырысь кык кандидат вал -  Нациосын ужан политикая министрлэн воштӥсез Татьяна Ишматова но УдГУ-ысь граждан защитая институтлэн директорезлэн воштӥсез Александр Яковлев. Но Яковлев азьвылгес ик аслэсьтыз кандидатуразэ куштӥз. Пырак быръёнъёс азьын “Удмурт Кенешен” кивалтӥсе ассэ ӵектӥз на Хохряки муниципал кылдытэтлэн кивалтӥсез Николай Суворов. Но калык дурбасьтӥз Татьяна Ишматовалы. Со понна куаразэ сётӥз 317 адями, 1-ез гинэ пумит луэмзэ вераз, 5-ез возиськизы. Николай Суворов понна дурбасьтӥз 3 адями.Выль тӧроез быдэс зал кужмо кичабонъёсын ӟечкылаз. Солы оскемзэ вераз Удмуртилэн Тӧроез Александр Соловьёв но, “Удмурт Кенешлэн” азьвыл кивалтӥсьёсыз Игорь Семёнов, Валентин Тубылов но мукет удмурт азьветлӥсьёс.Елена Миннигараева Туспуктӥз А. Горбунов     